**FIȘA MĂSURII**

## *M1/1C Formare profesionala*

Tipul masurii – servicii

1.*Descrierea generală a măsurii, inclusiv a logicii de interventie a acesteia si a contribuției la prioritatile strategiei, la domeniile de interventie, la obiectivele transversale si a complementaritatii cu alte masuri din SDL*.

Din analiza SWOT, realizata la nivelul teritoriului GAL, au fost identificate nevoi privind diminuarea efectelor produse de procesul de imbatrinire a populatiei care lucreaza in agricultura, evident la nivelul tuturor localitatilor. Atragerea populatiei tinere catre sectorul agricol devine o prioritate pentru stabilizarea tinerilor si implicarea lor in acest sector.

Agricultura practicata la nivelul teritoriului GAL are la baza experienta dobindita de catre localnici de-a lungul timpului, cu implicatii la nivelul productivitatii muncii, a protectiei mediului si valorificarii produselor.

Sustinerea unor activități de transfer de cunoștințe și acțiuni de informare, care sa asigure in rindul fermierilor și al altor actori economici care își desfășoară activitatea în teritoriul GAL, un nivel de cunoastere imbunatatit privind tehnologiile aplicate în domeniile lor, in acord cu protejarea mediului, cunoasterea modului de obtinere si atestare a unui „produs traditional”, aspecte de fiscalitate, constituie o oportunitate pentru zona.

Posibilitatea de a dezvolta sectorul „produselor traditionale”, ofera producatorilor posibilitatea de obtinere a unor venituri mai mari, aceasta fiind o solutie inovativa, in sensul in care aduce o rezolvare noua la o problema existenta.

In acest context transferul de cunoștințe pentru comunitatea GAL va fi o oportunitate pentru a dezvolta competente noi, utile in activitatea curenta, dar si pentru a le da posibiliatea sa se diversifice la nivelul produselor obtinute, sa le poata valorifica mai usor si mai eficient.

Numarul activităților se vor stabili de catre beneficiarul direct, în functie de potențialul de participare din teritoriu, dar se va urmari ca numarul cursantilor sa fie astfel stabilit incit sa confere eficienta acestor activități. Mai multe detalii despre perioade și numărul participanților vor fi precizate în Ghidul Solicitantului.

Masura priveste *prioritatea P1: Incurajarea transferului de cunostinte si a inovarii in agricultura, silvicultura si zonele rurale,* (Art.5din Reg.1305/2013).

Masura contribuie la *Domeniul de interventie 1C –Incurajarea invatarii pe tot parcursul vietii si a formarii profesionale in sectoarele agricol si forestier (domeniu principal)*

Masura corespunde obiectivelor Art.14 (1) - Transferul de cunoștințe și acțiuni de informare din Reg.1305/2013.

Implementarea acestei masuri ce priveste prioritatea P1, contribuie la realizarea *obiectivelor transversale legate de inovare prin*:

imbunatatirea competitivitatii producatorilor agricoli dobindirea de competente care sa le asigure o mai buna intelegere a functionarii lantului agro-alimentar scurt si realizarea de produse diversificate, cu valoare adaugata crescuta.

**2. Valoarea adaugata a masurii**

Valoarea adaugata a masurii este data de cresterea nivelului de poductivitate a sectorului agricol la nivel local prin imbunatatirea competitivitatii producatorilor agricoli, ce vor dobindi competente profesionale noi si practicarea unei agriculturi in acord cu cerintele tehnologice si de protectie a mediului. Masura va contribui si la desfasurarea unei activitati de valorificare mai eficienta a produselor, pe plan local, printr-o mai buna intelegere a functionarii lantului agro-alimentar scurt si realizarea de produse diversificate, cu valoare adaugata crescuta.

**3. Trimiteri la alte acte legislative:**

Hotarirea nr.226/2015 privind stabilirea cadrului general de implementare a masurilor programului national de dezvoltare rurala cofinantate din Fondul European Agricol pentru Dezvoltare Rurala si de la bugetul de stat, art.3-15 si art.24(4).

Legea Nr. 1/2011 a educaţiei naţionale cu modificările și completările ulterioare;

Ordonanţa de Guvern (OG) Nr. 8 din 23 ianuarie 2013 pentru modificarea şi completarea Legii nr. 571/2003 privind Codul fiscal şi reglementarea unor măsuri financiar-fiscale.

**4. Beneficiarii eligibili**

Furnizori de servicii de formare sau de alte servicii de transfer de cunoștințe și de acțiuni de informare.

**5.Tipul de sprijin**

Tipul de sprijin s-a stabilt in baza prevederile Art. 67 (1)(c) din Reg. nr. 1303/2013, sub forma rambursarii costurilor eligibile suportate si platite efectiv.

**6.Tipurile de actiuni (cheltuieli) eligibile si neeligibile**

Actiuni/cheltuieli eligibile

* Sesiuni de formare
* Sesiuni de informare
* Activități demonstrative

Actiuni/cheltuieli neeligibile

* Conform prevederilor din Cap.8.1 din PNDR, nu sunt eligibile:

achiziţionarea de bunuri și echipamente ”second hand”;

cheltuieli efectuate înainte de  semnarea contractului de finanțare a proiectului;

achiziția mijloacelor de transport pentru uz personal şi pentru transport persoane;

investițiile ce fac obiectul dublei finanțări care vizează aceleași costuri eligibile;

cheltuieli în conformitate cu art. 69, alin (3) din R (UE) nr. 1303/2013 și anume:

a.   dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare;

b.   achiziţionarea de terenuri construite și neconstruite, cu excepția celor prevazute la art.19 din Reg. 1305/2015;

c.   taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare;

în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare.

cursurile de instruire sau de formare care fac parte din programele sau sistemele normale de învățământ de nivel secundar sau superior.

**7. Condiții de eligibilitate specifice**

1. Solicitantul trebuie să se încadreze in categoria beneficiarilor eligibili ai masurii (furnizorii de servicii de formare sau de alte servicii de transfer de cunoștințe și de acțiuni de informare);
2. Solicitantul dispune de personal calificat propriu sau cooptat pentru sustinerea acestor cursuri;
3. Solicitantul dispune de capacitate tehnică şi financiară necesare derulării activităţilor specifice de formare;
4. Solicitantul nu trebuie sa fie în insolvență sau în incapacitate de plată;
5. Solicitantul are prevăzut în obiectul de activitate activități specifice proiectului;

La aceste conditii de eligibilitate specifice se adauga conditiile generale de eligibilitate aplicabile tuturor masurilor in conformitate cu regulamentele europene si prevederile din HG 226/2015.

**8. Criterii de selectie**

La stabilirea criteriilor de selectie s-au avut in vedere prevederile Art. 49 al R(UE) nr. 1305/2013, urmărind asigurarea tratamentul egal al solicitanților, o mai bună utilizare a resurselor financiare și direcționarea acestora in conformitate cu prioritățile stabilite in cadrul Strategiei de Dezvoltare Locala.

Criteriile de selectie stabilite in cadrul acestei masuri, privesc:

* se acorda punctaj solicitantilor care instruiesc un numar mai mare de cursanti;
* se acorda punctaj proiectelor care includ in tematica prezentata si aspecte de protectia mediului;
* se acorda punctaj daca proiectul prezinta informatii legate de certificarea produselor locale.

**9. Sume (aplicabile) si rata sprijinului**

Valoarea maximă a sprijinului: 24,999.52 euro

Intensitatea sprijinului: 100%.

Se va respecta principiul rezonabilitatii preturilor pentru stabilirea valoarii totale a proiectelor de formare.

**10. Indicatori de monitorizare**

Indicatorul de monitorizare pentru masura aferenta *Domeniul de interventie 1C,*este “Numarul total al participantilor instruiti” – care s-a stabilit la 100 participanti